# Torneig d'escacs de Bled de 1931

El torneig d'escacs de Bled de 1931 fou un torneig d'escacs internacional que es va disputar en un balneari de la ciutat de Bled, a Eslovènia entre el 22 d'agost i el 29 de setembre.
La idea de muntar l'esdeveniment va partir de Milan Vidmar, i fou ben rebuda tant a la seva ciutat de naixement, Ljubljana, com a la ciutat balneari proper de Bled. Es va constituir un comitè organitzador, i a les darreries de juliol de 1931, a continuació de la IVa Olimpíada a Praga, el comitè va comissionar Hans Kmoch per dirigir les negociacions amb els participants. José Raul Capablanca no podia ser-hi convidat, per exigència d'Aleksandr Alekhin, i Max Euwe i Sultan Khan, tampoc no varen participar-hi perquè tenien d'altres compromisos.
El torneig es va disputar en format Round-robin, amb un control de temps de dues hores per 35 moviments, seguit de 15 en uma hora. Els jugadors s'allotjaven a l'Hotel Toplice, i fou allà on es disputaren totes les rondes llevat de la dinovena, que es jugà a Ljubljana.
El llavors campió del món Alekhin va proclamar-se vencedor amb cinc punts i mig d'avantatge sobre el segon, sense perdre ni una sola partida, i va rebre un premi de trenta mil dinars, alhora que mostrà signes evidents d'alcoholisme per primer cop en públic. El seu joc de gambit fou fins i tot humiliant per als altres jugadors. Bogoliúbov acabà en segon lloc, seguit de Nimzovitch.

## Quadre de resultats

| Jugador | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | Total |
| Aleksandr Alekhin | | 1.5 | 2 | 1 | 1.5 | 1.5 | 2 | 1.5 | 1 | 1.5 | 2 | 2 | 1 | 2 | 20.5 |
| Iefim Bogoliúbov | 0.5 | | 0.5 | 2 | 0.5 | 2 | 1.5 | 1 | 0.5 | 1 | 0 | 2 | 1.5 | 2 | 15 |
| Aaron Nimzovitch | 0 | 1.5 | | 0 | 1 | 2 | 0.5 | 1 | 1.5 | 1 | 1.5 | 1.5 | 2 | 0.5 | 14 |
| Isaac Kashdan | 1 | 0 | 2 | | 1 | 0.5 | 1.5 | 0 | 1 | 1.5 | 1 | 2 | 1 | 1 | 13.5 |
| Milan Vidmar | 0.5 | 1.5 | 1 | 1 | | 0.5 | 0.5 | 1 | 0.5 | 2 | 1 | 1.5 | 1.5 | 1 | 13.5 |
| Salo Flohr | 0.5 | 0 | 0 | 1.5 | 1.5 | | 1 | 1 | 1.5 | 1.5 | 2 | 0.5 | 1.5 | 1 | 13.5 |
| Goesta Stoltz | 0 | 0.5 | 1.5 | 0.5 | 1.5 | 1 | | 2 | 1.5 | 1 | 1.5 | 0 | 1 | 1.5 | 13.5 |
| Savielly Tartakower | 0.5 | 1 | 1 | 2 | 1 | 1 | 0 | | 1 | 0.5 | 1 | 2 | 1 | 1 | 13 |
| Rudolf Spielmann | 1 | 1.5 | 0.5 | 1 | 1.5 | 0.5 | 0.5 | 1 | | 1 | 0.5 | 0 | 1.5 | 2 | 12.5 |
| Boris Kostic | 0.5 | 1 | 1 | 0.5 | 0 | 0.5 | 1 | 1.5 | 1 | | 1 | 1 | 1.5 | 2 | 12.5 |
| Geza Maroczy | 0 | 2 | 0.5 | 1 | 1 | 0 | 0.5 | 1 | 1.5 | 1 | | 1.5 | 1 | 1 | 12 |
| Edgar Colle | 0 | 0 | 0.5 | 0 | 0.5 | 1.5 | 2 | 0 | 2 | 1 | 0.5 | | 0.5 | 2 | 10.5 |
| Lajos Asztalos | 1 | 0.5 | 0 | 1 | 0.5 | 0.5 | 1 | 1 | 0.5 | 0.5 | 1 | 1.5 | | 0.5 | 9.5 |
| Vasja Pirc | 0 | 0 | 1.5 | 1 | 1 | 1 | 0.5 | 1 | 0 | 0 | 1 | 0 | 1.5 | | 8.5 |

## Referències

* ↑ «Història, partides, i quadre de classificació del Torneig de Bled de 1931» (en anglès). chessgames.com. [Consulta: 15 abril 2014].
* ↑ «Torneig de Bled 1931» (en anglès). endgame.nl. Arxivat de l'original el 2012-07-29. [Consulta: 15 abril 2014].
* ↑ «Bled 1931» (en anglès). thechesslibrary.com. Arxivat de l'original el 2014-04-16. [Consulta: 27 setembre 2011].

## Enllaços externs

* «Taules de torneigs de 1931» (en anglès). rogerpaige. Arxivat de l'original el 2014-05-12. [Consulta: 15 abril 2014].